CELEX: 62020CN0668
Language: da
Date: 2020-12-08 00:00:00
Title: Sag C-668/20: Anmodning om præjudiciel afgørelse indgivet af Bundesfinanzhof (Tyskland) den 8. december 2020 — Y GmbH mod Hauptzollamt

1.3.2021   
            
            
               DA
            
            
               Den Europæiske Unions Tidende
            
            
               C 72/15
            
         
      Anmodning om præjudiciel afgørelse indgivet af Bundesfinanzhof (Tyskland) den 8. december 2020 — Y GmbH mod Hauptzollamt
      (Sag C-668/20)
      (2021/C 72/22)
      Processprog: tysk
      
         Den forelæggende ret
      
      Bundesfinanzhof
      
         Parter i hovedsagen
      
      
         Sagsøger og revisionsappellant: Y GmbH
      
         Sagsøgt og revisionsindstævnt: Hauptzollamt
      
         Præjudicielle spørgsmål
      
      
                  1)
               
               
                  Skal KN’s underposition 1302 19 05 (1) fortolkes således, at også ekstraheret vanilleoresin fortyndet med ethanol og vand, som består af godt 90 % (v/v) respektive 85 % (m/m) ethanol, op til 10 % (m/m) vand, 4,8 % (m/m) tørre restprodukter og 0,5 % (m/m) vanillin, skal tariferes i denne position, selv om ekstraherede oleoresiner ifølge bestemmelse 1, litra ij), til KN’s kapitel 13 ikke henhører under KN’s pos. 1302?
               
            
                  2)
               
               
                  Henhører varer som beskrevet i det første forelagte spørgsmål under ekstraherede oleoresiner som omhandlet i KN’s underposition 3301 90 30?
               
            
                  3)
               
               
                  Skal KN’s underposition 3302 10 90 fortolkes således, at varer som beskrevet i det første forelagte spørgsmål skal tariferes som en blanding af lugtstoffer eller en blanding (herunder alkoholiske opløsninger) på basis af et eller flere af disse stoffer, af den art der anvendes i fødevareindustrien?
               
            
                  4)
               
               
                  Henhører også varer i KN’s underposition 1302 19 05 eller ekstraheret oleoresin i KN’s underposition 3301 90 30 under aromastofferne som omhandlet i artikel 27, stk. 1, litra e), i direktiv 92/83/EØF (2)?
               
            
         (1)  Kommissionens gennemførelsesforordning (EU) 2015/1754 af 6.10.2015 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif (EUT 2015, L 285, s. 1).
      
         (2)  Rådets direktiv 92/83/EØF af 19.10.1992 om harmonisering af punktafgiftsstrukturen for alkohol og alkoholholdige drikkevarer (EFT 1992, L 316, s. 21).